จักรกริช แอลจียิม - วิกิพีเดีย

# จักรกริช แอลจียิม

### จากวิกิพีเดีย สารานุกรมเสรี

จักรกริช แอลจียิม
ข้อมูลส่วนตัว
ชื่อจริง | สมศักดิ์ พลาผล
วันเกิด | 24 มีนาคม พ.ศ. 2517
สถานที่เกิด | จังหวัดกำแพงเพชร ประเทศไทย
รุ่น | ไลท์ฟลายเวท
สถิติ
ชก | 6
ชนะ | 6
ชนะน็อก | 3
แพ้ | 0
เสมอ | 0

จักรกริช แอลจียิม มีชื่อจริงว่า สมศักดิ์ พลาผล เกิดเมื่อวันที่ 24 มีนาคม พ.ศ. 2517 ที่จ.กำแพงเพชร ขึ้นชิงแชมป์โลกในรุ่นจูเนียร์ฟลายเวทของสหพันธ์มวยโลก (WBF) ในวันที่ 23 ตุลาคม พ.ศ. 2538 ที่จ.หนองคาย กับ เฮซุส ชอง นักมวยชาวเม็กซิกัน ผลการชกจักรกริชเป็นฝ่ายชนะคะแนน 12 ยก ไป แต่ระหว่างการชกจักรกริชถูกหมัดหนัก ๆ ของชองเข้าไปหลายหมัด ถึงแม้จะเป็นฝ่ายชนะคะแนนไปก็ดูค้านสายตา และสร้างความบอบช้ำให้จักรกริชเป็นอย่างมาก

ระหว่างการฝึกซ้อมที่จะป้องกันตำแหน่งนั้น จู่ ๆ จักรกริชก็สลบล้มลง เมื่อนำส่งโรงพยาบาล แพทย์ตรวจพบว่าสมองของจักรกริชบอบช้ำมาก เชื่อว่าเป็นผลจากการชกกับ เฮซุส ชอง นี่เอง เมื่อทำได้ทำการผ่าตัดเอาเลือดที่คั่งออกก็ช่วยอะไรไม่ได้มาก ฟื้นขึ้นมาก็กลายเป็นบุคคลทุพลภาพ ไม่สามารถดูแลตัวเองได้ จึงต้องแขวนนวมไปโดยปริยาย และต่อมาก็มีหลายบุคคลในวงการมวยได้ให้ความช่วยเหลือทางด้านการเงิน

จักรกริช แอลจียิม นับได้ว่าเป็นนักมวยที่น่าสงสารมากที่สุดคนหนึ่ง ที่ต้องกลายเป็นคนพิการทั้ง ๆ ที่อายุยังน้อยอยู่ ในวันแถลงข่าวการชกกับ เฮซุส ชอง นั้น จักรกริชแต่งกายด้วยชุดนักเรียนมัธยมขาสั้นไปร่วมงานแถลงข่าว สร้างความฮือฮาให้กับสื่อมวลชนพอสมควร เนื่องจากขณะนั้นจักรกริชเป็นเพียงนักมวยโนเนม ไม่มีใครรู้จักมาก่อน และนึกไม่ถึงว่าจะเป็นเพียงเด็กนักเรียนมัธยม ซึ่งขณะนั้นจักรกริชอยู่ชั้นมัธยมศึกษาปีที่ 5 เท่านั้น ปัจจุบันนี้ จักรกริช อาศัยอยู่กับครอบครัวที่บ้านเกิด มีสภาพร่างกายซีกซ้ายไม่สามารถขยับได้

ดึงข้อมูลจาก "http://th.wikipedia.org../../../%E0%B8%88/%E0%B8%B1/%E0%B8%81/%E0%B8%88%E0%B8%B1%E0%B8%81%E0%B8%A3%E0%B8%81%E0%B8%A3%E0%B8%B4%E0%B8%8A_%E0%B9%81%E0%B8%AD%E0%B8%A5%E0%B8%88%E0%B8%B5%E0%B8%A2%E0%B8%B4%E0%B8%A1.html".

หมวดหมู่: นักมวยสากลชาวไทยรุ่นไลท์ฟลายเวท | ชาวกำแพงเพชร

##### Views

- บทความ
- อภิปราย
- รุ่นปัจจุบัน

##### ค้นหา